അന്താരാഷ്ട്ര വിമാന സര്വീസുകളുടെ നിരോധനം സെപ്തംബര് 30 വരെ നീട്ടി ന്യൂഡല്ഹി: ഇന്ത്യയിലേക്കും പുറത്തേക്കുമുള്ള എല്ലാ അന്താരാഷ്ട്ര വിമാന സര്വീസുകളും നിര്ത്തി വച്ചിരുന്ന നടപടി സെപ്തംബര് 30 വരെ നീട്ടി. 2021 മാര്ച്ച് 23 മുതല് തുടരുന്ന നിരോധനം വരുന്ന ചൊവ്വാഴ്ച അവസാനിക്കേണ്ടതായിരുന്നു.എന്നാല് പുതിയ അറിയിപ്പ് പ്രകാരം അന്താരാഷ്ട്ര വിമാന സര്വീസുകള്ക്ക് ഇന്ത്യയിലുള്ള നിരോധനം സെപ്തംബര് 30 രാത്രി 11.59 വരെ നീട്ടിയിരിക്കുകയാണ്. എന്നാല് ഈ നിരോധനം പ്രത്യേക അനുമതിയുള്ള വിമാന സര്വീസുകള്ക്കും ചരക്കു വിമാനങ്ങള്ക്കും ബാധകമായിരിക്കില്ലെന്ന് അറിയിച്ചിട്ടുണ്ട്. പ്രത്യേക വിമാന സര്വീസ് നടത്താന് ഇന്ത്യയുമായി കരാറിലേര്പ്പെട്ടിട്ടുള്ള രാജ്യങ്ങളിലേക്ക് അധികൃതരുടെ അനുമതിയോടെ സര്വ്വസ് നടത്താവുന്നതാണ്.